
Strateegiline siht 3: NOORED TULEVIKULIIDRID

1.Strateegia meetme nimetus
MEEDE 3.2 NOORTE ETTEVÕTLIKKUSE ARENDAMINE

2.Strateegia meetme rakendamise vajaduse lühikirjeldus:
Meede hõlmab erinevaid noorte poolt algatatud ja noortele suunatud  tegevusi, et kaasata rohkem noori kogu piirkonna arendamisse, suurendada noorte ettevõtlikkust ja aktiivsust ning kujundada nendest piirkonna tulevikuliidrid.

3.Strateegia meetme eesmärk ja saavutatav tulemus:
 Ettevõtlusaktiivsuse ja tööhõive kasv ning ettevõtlusõppele kaasa aitamine. Probleemiks on piirkonnas noorte väljavool ja passiivsus ning noortele suunatud tegevuste vähesus, sh noorte ühis- ja tänuürituste vähesus, tunnustuse puudus, suviste töövõimaluste vähesus, madal noorte ettevõtlikkus.   Füüsilise ja vaimse tervisega seotud probleemid on järjest rohkem mõjutamas noorte elukvaliteeti ning tulevikuperspektiive. Oluline on kõigile noortele luua võimalused mitmekülgseks arenguks, eduelamuseks, kogemustepagasi rikastamiseks, iseseisvumiseks ja ettevõtlikkuseks. Strateegilise sihi arendamise mõju avaldub kasusaajate arvus, aktiivsuse kasvus, Partnerite noorte sidusrühmas/ühendatud noorte volikogus osalevate noorte arvus. MTÜ Partnerid on tegusate, nutikate ja ettevõtlike noorte liidrite tegutsemiskoht.

4. Toetuse saajad: MTÜ-d, KOV-id, MTÜ Partnerid

5. Toetatavad tegevused:
● Noorte ettevõtlusalaste üld- ja baasoskuste arendamine.
● Õppeasutuste ja ettevõtete vahelise koostöö arendamine. 
● MTÜ Partnerid, teiste piirkondlike arenguorganisatsioonide ning toetus- ja arenguvõimaluste info põimimine piirkonna õppeasutuste õppe ainekavadesse. 
● Noortele suunatud üritused, koolitused, õppereisid, laagrid, suvepäevad, võrgustiku ja koostöö arendamine, töövarju päevad, infopäevad jt. 
● Piirkonna teeviida ja ettevõtlusmessi korraldamine. 
● Terviseedenduslikud projektid, sh noorte vaimse tervise toetamisele suunatud projektid. 
● Vihmavarju projektid – MTÜ Partnerid on taotleja
● Noortekeskuste tegevuste mitmekesistamine. 
● Mentorlus. 
● Edulugude kogumine ja kajastamine.
● Teised strateegilise sihi saavutamiseks vajalikud tegevused

 6. Abikõlbulikud kulud:
1. Ühisprojektide raames koolituste, infopäevade, konverentside, õpitubade, ettevõtete külastamise, messide-laatade külastamise, õppereiside, laagrite jms) korraldamise kulud (s.h. ruumide, esitlustehnika rent, tõlketeenus, transport, toitlustus, majutus, koolitaja/lektori töötasu, osalemistasud, koolitusmaterjalide koostamise kulud jne)
2. Abikõlbulikud on kulud, mis vastavad LEADER määruse § 25 nõuetele


7. Mitteabikõlbulikud kulud: 
1. Investeeringud
2. Projektijuhtimine
3. Vabatahtlik tasustama töö
4. Vihmavarjuprojektide puhul toitlustamine ja meelelahutus (näit muusika) v.a. lastelaagrid
5. LEADER määruse §25 lg2 tulenevad välistused

8. Kohaliku tegevusgrupi nõuded projektitoetuse taotlejale ja toetuse saajale (sh. meetmes lubatud taotlejad ning dokumendid, mida peab projektitoetuse taotleja esitama taotluse esitamisel):
1. Taotleja ja taotlus peavad vastama LEADER määruse § 23 nõuetele
2.  MTÜ Partnerid täiendavad nõuded: 
2.1.Taotlejateks võivad olla MTÜ Partnerid tegevuspiirkonnas registreeritud (juriidiline aadress) ning tegutsevad:
 ● MTÜ-d, KOV-id (MTÜ Partneritel võib olla teine juriidiline aadress)
 ● Partneriteks võivad olla ka mikro- ja väikeettevõtted
2.2. Tegevused on suunatud piirkonna 7-26-aastastele lastele ja noortele
2.3. Taotlusega esitatakse eelmise majandusaasta bilanss ja kasumiaruanne, kui aasta aruanne ei ole veel äriregistrisse esitatud
2.4. Tegevuste elluviimisega tuleb alustada hiljemalt 9 kuud peale PRIA rahastusotsuse tegemist
2.5. Ühisprojekt viiakse ellu  kuni 2 aasta jooksul.
2.6. LEADER määruse  29 nõutud dokumendid.
2.7. Taotleja võib voorus esitada 1 projektitaotluse.

8.Toetuse maksimaalne suurus ja määr:
MTÜ-dele ja KOV-idele 15-90% 
Maksimaalne toetuse suurus on kuni 20 000 eurot

9. Euroopa Parlamendi ja nõukogu määruse (EL) nr 2021/2115 artiklis 7 sätestatud näitajad ja ÜPP-strateegiakavas nimetatud sihtväärtus:
Meede panustab Ühise põllumajanduspoliitika (ÜPP) strateegiakava vajaduste hindamise ja sekkumisstrateegia tulemusnäitajatesse R27; R37; R39; R41 ja R42.

10.Strateegia täitmise indikaatorid ja sihttasemed:
1. Vähemalt 100 noort kasusaajat strateegiaperioodi jooksul
2. Ettevõtlusaktiivsuse kasv – ettevõtteid elanike kohta on strateegia perioodi lõpuks 16% (baasaasta 2022 -15%)
3. Toetatud vähemalt 10 projekti strateegia perioodi jooksul
4. Vähemalt 10 läbiviidud üritust, milles osales kokku vähemalt 2000 osalejat
6. Loodud vähemalt 4 õpilasfirmat perioodi jooksul
7. Piirkonna haridusasutustega/noorteorganistasioonidega teeb koostööd vähemalt 10 ettevõtet

11.Projektitoetuse taotluste hindamiskriteeriumid:

	Jrk nr
	Hindamiskriteerium
	Hinde-punktide skaala
	Osakaal
	Eelistused

	1.
	Projekti mõju noorte ettevõtlikkusele, tegususele ja koostööle
	1-5
	30%
	1. Projekt on suunatud maaelu positiivse kuvandi säilitamisele ja propageerimisele. 
2. Projekt on suunatud kohalike ressursside hoidmisele ja väärtustamisele.
3. Projekt on suunatud noorte liidrite võimestamisele.
4. Projekt on suunatud keskkonna- ja kliimasõbralike (sh bio- ja ringmajandust propageerivate) lahenduste väljatöötamisele ja rakendamisele.


	2.
	Projekti lisandväärtus ja uuenduslikkus
	1-5
	25%
	

	3. 
	Noorte kasusaajate arv
	1-5
	15%
	

	4. 
	Kulude põhjendatus
	1-5
	15%
	

	5.
	Projekti kuuluvus meetme eelistuste hulka
	1-5
	15%
	



ÜPP-strateegiakava erieesmärk, mille saavutamisele strateegia meetme rakendamine enim kaasa aitab:
ÜPP Eesti strateegiakava 2023-2027, panustab erieesmärgi nr 8 "Edendada tööhõivet, majanduskasvu, soolist võrdõiguslikkust, sealhulgas naiste osalemist põllumajanduses, sotsiaalset kaasatust ja kohalikku arengut maapiirkondades, sealhulgas ringbiomajandust ja säästvat metsamajandust" saavutamisse sh. ettevõtluse arendamine, teenuste kättesaadavuse parandamine, keskkonna-ja kliimasõbralike lahenduste toetamine ja maaelu positiivse kuvandi propageerimine. Kohalike kogukondade, elanike ning noorte tulevikuliidrite võimestamine.

